Foto: APL Angliya premer-ligasi kelgusi mavsumdan boshlab videotakrorlar (VAR) tizimini yo‘lga qo‘ymoqchi. Bu haqda The Times nashri xabar tarqatdi.. Manba bergan xabarga ko‘ra, yangicha texnologiyalar birinchi navbatda sinov sifatida qo‘llaniladi. 2019/20 yildan boshlab esa tizim to‘liq ko‘rinishda ish boshlaydi. Joriy yilning 13 aprel kuni liga klublari aksiyadorlari bilan birgalikda o‘tkaziladigan yig‘ilishida mazkur masala yuzasidan yakuniy qaror chiqarilishi rejalashtirilgan. Angliyada VAR tizimi ushbu mavsumda Angliya kubogi va Angliya ligasi kubogining bir qator uchrashuvlarida sinov tariqasida qo‘llab ko‘rildi.